**आ.व. २०८०/०८१ भाद्र महिनाको मूल्य विश्लेषण प्रतिवेदन**

**१.पृष्ठभूमिः**

बजार मूल्यसँग सम्बन्धित तथ्याङ्क नै मुल्य तथ्याङ्क हो। यो आर्थिक क्षेत्रको एक महत्वपूर्ण औजार हो जसले बजारको अवस्थाको चित्रण गर्दछ। जस्तैः उपभोक्ताले उपभोग गर्ने वस्तु तथा सेवाहरूको आवधिक मूल्य, उत्पादकको मूल्य, कृषिजन्य बस्तुहरूको मूल्य, आयात वा निर्यात गरिएका वस्तुहरूको मूल्य, मूल्य सूचाकाङ्कहरू आदि। मूल्य धेरै किसिमका भएपनि आधारभूत मूल्य(Basic Price), उत्पादकको मूल्य(Producers’ Price) र उपभोक्ताको मूल्य (Purchasers’ Price) मुख्यहुन्।नेपालमा मूल्यसँग सम्बन्धित तथ्याङ्कहरू मुख्यतः नेपाल राष्ट्र बैङ्क र राष्ट्रिय तथ्याङ्क कार्यालयबाट उत्पादन र प्रकाशन हुने गरेका छन्।नेपाल राष्ट्र बैंकबाट Consumer Price Index (CPI), Wholesale Price Index(WPI), Salary and Wage Rate Index (SWRI) जस्ता तथ्याङ्कहरू प्रकाशन हुने गर्दछन भने राष्ट्रिय तथ्याङ्क कार्यालयबाट औद्योगिक मूल्य (Manufacturer's Price Index and Producer's Price Index), निर्माण सामाग्री मूल्य(IPICS) तथा कृषि उत्पादनको कृषक मूल्य(APPI) सम्बन्धी तथ्याङ्क संकलन र प्रकाशन हुने गरेका छन्।यी निकायहरुबाट प्रकाशित तथ्याङ्कहरु सूचकाङ्कमा मात्र केन्द्रित र वस्तुगत रुपमा मात्र हुने गरेको देखिन्छ।यस परिप्रेक्षमा आम उपभोक्तालाई बजारमा बस्तुको वास्तविक बिक्री मूल्य जानकारी प्रदान गर्ने मूल्य र मूल्यलाई प्रभाव पार्ने अन्य तत्वहरूको पनि समग्र जानकारी एकै स्थानबाट प्रदान गर्न यो प्रतिवेदन तयार गरिएको हो।

उपभोक्ता संरक्षणको क्षेत्रमा अत्यावश्यक वस्तुको मूल्य अनुगमन र विश्लेषण अपरिहार्य मानिन्छ।कुनै वस्तुको आकस्मिक तथा अस्वभाविक मूल्यमा बृद्धि भएमा Price Stabilization Fund Trust बाट उक्त वस्तुको अस्वभाविक मूल्यमा नियन्त्रण गरी उपभोक्ता संरक्षणमा योगदान दिने गरेको पाईन्छ।नेपालको सन्दर्भमा विगतका वर्षहरूमा बाणिज्य, आपूर्ति तथा उपभोक्ता संरक्षण विभागबाट उपत्यकाका विभिन्‍न बजार केन्द्रहरूमा गई मूल्य सूची संकलन गरी चौमासिक रुपमा चौमासिक मूल्य विश्लेषण प्रतिवेदन प्रकाशन गरिने गरीएको थियो।यस आर्थिक वर्ष 2080/81 को सुरुवातबाट नेपालभर रहेका वाणिज्य कार्यालयबाट यस विभागमा प्राप्त मासिक औषत मूल्य समेत समावेश गरी बजार मूल्यसँग सरोकार राख्‍ने सबैलाई मूल्यका अतिरिक्त मूल्यलाई प्रभाव पार्ने अन्य तत्व तथा तथ्याङ्कहरू पनि जानकारी प्रदान गर्ने उद्देश्यसाथ मासिक रुपमा यो प्रतिवेदन तयार गर्ने कार्यको सुरुवात गरिएको छ। यसमा समावेश भएका तथ्याङ्कहरू मध्ये केहि मासिक मूल्य विभाग आफैंले प्राथमिक तथ्याङ्कको रुपमा संकलन गर्नुका साथै यस विभाग अन्तरगतका पाँचवटा वाणिज्य कार्यालयबाट प्रत्येक महिना प्राप्त हुने मूल्य सम्बन्धी विवरण समेत प्राथमिक तथ्याङ्कको रुपमा प्रयोग गरिएको छ भने यसका अलवा अधिकांश तथ्याङ्कहरू विभिन्‍न सरकारी निकाय, व्यापार सम्बद्ध संघसंस्था आदिबाट संकलन गरी द्वितियक तथ्याङ्कको रुपमा प्रयोग गरिएको छ। यो मासिक विश्लेषणले आम उपभोक्ता अधिकारकर्मी, विद्यार्थी, अनुसन्धानकर्ताहरू तथा मूल्यसँग सरोकार राख्‍नुहुने सम्पुर्ण व्याक्तित्वहरुलाई सहयोगी सिद्ध हुने आशा राखिएको छ।

**२. मूल्यः**

 "मूल्य" भन्नाले कुनै उत्पादन, वस्तु वा सेवाको मौद्रिक विनिमय लाई बुझाउँछ।बजारमा किन्ने, बेच्ने वा व्यापार गर्ने कुनै पनि वस्तुलाई तोकिएको पैसा वा रकमले मूल्यलाई बुझाउँछ। यसले कुनै चीजको मौद्रिक मानलाई प्रतिनिधित्व गर्नुका साथै खरिदकर्ता र विक्रेताहरू बीचको विनिमय मूल्यलाई प्रतिबिम्बित गर्दछ। मूल्य आपूर्ति र माग, उत्पादन लागत, प्रतिस्पर्धा, बजार प्रवृत्ति, र उपभोक्ता प्राथमिकताहरू सहित विभिन्न कारकहरू द्वारा निर्धारण गरिन्छ।आर्थिक सर्तहरूमा, मूल्यले स्रोतहरू बाँडफाँड गर्न, उपभोक्ता व्यवहार निर्धारण गर्न र बजार गतिशीलतालाई आकार दिन महत्त्वपूर्ण भूमिका खेल्छ। यसले आपूर्ति र मागलाई सन्तुलनमा राख्ने संयन्त्रको रूपमा काम गर्दछ, साथै उत्पादकहरूलाई स्रोतहरू कुशलतापूर्वक बाँडफाँड गर्नको लागि संकेत गर्दछ।वस्तुको मूल्यले बजार मा उत्पादकहरु र उपभोक्ताहरु को निर्णयहरु लाई प्रभावित गर्ने गर्दछ।

**३. मूल्यलाई प्रभाव पार्ने तत्वहरूः**

 बजारमा देखिएका विभिन्‍न प्रकारका तत्वहरूले मूल्यमा उतार चढाव देखिने गर्दछ।धेरै कारकतत्वहरूले उत्पादन, सेवा, वा वस्तुको मूल्यलाई असर गर्न सक्छ।जसमध्येकाकेही तत्वहरूको बारेमा यहाँ चर्चा गरिएको छ।

**आपूर्ति र माग:** आपूर्ति र माग बीचको सम्बन्ध मूल्यलाई प्रभाव पार्ने सबैभन्दा महत्त्वपूर्ण कारकहरू मध्ये एक हो। यदि माग आपूर्ति भन्दा बढि छ भने बजारमा मूल्य बढ्छ र आपूर्ति माग भन्दा बढि छ भने बजारमामूल्य घट्छ।

**उत्पादन लागत:** कच्चा माल सामान, श्रम, उत्पादन प्रकृया तथा उत्पादन भएको कूल परिमाणको लागतले वस्तुको मूल्य निर्धारण मा महत्वपूर्ण भूमिका खेल्छ। उच्च उत्पादन लागत भएमा अक्सर उच्च मूल्य रहेको पाईन्छ।

**प्रतिस्पर्धा:** बजारमा प्रतिस्पर्धाको स्तरले मूल्य निर्धारणलाई असर गर्न सक्छ। प्रतिस्पर्धी बजारमा, व्यवसायीहरूले ग्राहकहरूलाई आकर्षित गर्न मूल्य घटाउन सक्छन् भने एकाधिकारवादी वा कम प्रतिस्पर्धी बजारमा सामान्यतया बस्तुको मूल्य बढी रहने गरेको पाईन्छ।

**बजार सर्तहरू:** मुद्रास्फीति, मन्दी, वा आर्थिक वृद्धि जस्ता आर्थिक अवस्थाहरूले उपभोक्ताको क्रय शक्तिलाई प्रभाव पार्न सक्छ जसले गर्दा पनि मूल्यमा प्रत्यक्ष प्रभाव परेको हुन्छ।

**उपभोक्ताका प्राथमिकताहरू:** उपभोक्ताका प्राथमिकताहरू र प्रवृत्तिहरूले निश्चित उत्पादन वा सेवाहरूको मागमा परिवर्तन ल्याउन सक्छ, जसले गर्दा त्यससँग सम्बन्धित वस्तुहरूको मूल्यहरूलाई असर गर्न सक्दछ।

**ब्रान्ड र प्रतिष्ठा:** राम्रोसँग स्थापित ब्रान्ड तथा प्रतिष्ठाले गर्दा उक्त ब्राण्डवाटउत्पादित वस्तु को गुणस्तर को प्रभावका कारणले गर्दा बजारमूल्यमा फरकपन आउने गर्दछ।

**सरकारी नीति, नियम तथा कर:** सरकारी तवर बाट जारी गरिएका विभिन्‍नवाणिज्य तथा उपभोक्ता हित संरक्षण सम्बन्धी नीतिहरू, नियमहरू, राजश्व, कर आदिका कारणले प्रत्यक्ष रूपमा मूल्यहरूलाई असर गर्दछन।

**मुद्रा विनिमय दर**: अन्तर्राष्ट्रिय रूपमा व्यापार गरिएका सामानहरूको लागि, मुद्रा विनिमय दरहरूमा हुने उतार-चढ़ावले आयात र निर्यात मूल्यहरूलाई असर गर्दछ।

**मौसमीता:** केही उत्पादन वा सेवाहरूमा मौसमी मागको उतार चढाव हुन्छ जसले मूल्य निर्धारणलाई असर गर्न सक्छ। उदाहरणका लागि, चाडपर्वको मौसममा बिदा-सम्बन्धित वस्तुहरूको मूल्य बढ्न सक्छ।

**पूँजीको लागत:** ऋण लिने पैसा र ब्याज दरहरूले मूल्य निर्धारण निर्णयहरूलाई प्रभाव पार्न सक्छ, विशेष गरी सामान उत्पादन गर्ने उद्योगहरूको पूँजीको लागतमा हुने घटवढले गर्दा मूल्यमा प्रत्यक्ष असर देखिने गर्दछ।

**प्रविधि को प्रयोग:** प्राविधिक प्रगतिहरूले गर्दा उत्पादन प्रक्रिया र लागतहरूलाई असर गर्न सक्छ, जसले मूल्य निर्धारण रणनीतिहरूलाई समेत प्रभाव गरी मूल्यमा असर गर्न सक्दछ।

**विश्वव्यापी घटनाहरू:** प्रमुख विश्वव्यापी घटनाहरू जस्तै प्राकृतिक प्रकोपहरू, भू-राजनीतिक द्वन्द्वहरू, र महामारीहरूले आपूर्ति शृङ्खलामा बाधा उत्पन्‍न भई मूल्यमा प्रभाव पुर्‍याउन सक्छन्।

**अनुमानित मूल्य:** उपभोक्ताहरू बीचको उत्पादन वा सेवाको कथित मूल्यले उनीहरूले तिर्न इच्छुक मूल्यलाई प्रभाव पार्न सक्छ। प्रभावकारी मार्केटिङ र ब्रान्डिङले यस धारणालाई प्रभाव पार्न सक्छ।

**बजार विभाजन:** विभिन्‍न बजार खण्डहरूमा आधारित मूल्यहरू भिन्न हुन सक्छन।एउटै सामानको मूल्य पनि फरक फरक खण्डमा फरक फरक हुने गर्दछ।जस्तै लक्जरी बजारहरू र सस्तो बजारहरू मा पर्ने बस्तुको मूल्यमा हुने फरकपनलाई बजार विभाजनबाट हुने मुल्य भिन्नताको संज्ञा दिन सकिन्छ।

**४. उपभोग्य वस्तुको मूल्य नीतिः**

खाद्यान्‍न लगायतका उपभोग्य वस्तुको मूल्यमा प्रवृद्धि हुँदै जाने बृत्तिलाई नियोजित र नियन्त्रित गर्न नेपाल सरकारले बजार अनुगमनलाई तीब्रता प्रदान गरेको तथ्य सर्वविदितै छ। बजार व्यवस्थापन र मूल्य नियन्त्रण गर्ने सरकारी नीति र कानूनी प्रावधानहरु रहेका छन्।उपभोक्ता संरक्षण ऐन, २०७५ तथा सो सम्बन्धी नियमावली, २०७६ मा सरकारको निर्देशन उल्लंघन गर्नेलाई तत्काल कारबाही गर्न सकिने व्यबस्था समेत रहेको कुरा यस प्रसंगमा स्मरणीय छ।उपभोक्ता संरक्षण ऐन, २०७५ मा व्यबस्था भएअनुसारको वितरण प्रणाली विकास गर्न सरकारी संस्थाहरुको क्षमता बृद्धि गर्दै खाद्यान्‍न अभाव भएका क्षेत्रको पहिचान गरी आवश्यक खाद्यान्‍नको आपूर्ति गर्न सरकारले थप श्रोतको व्यवस्था गर्नु पर्दछ।त्यसको लागि भण्डारण क्षमताको वृद्धि गर्दै कम आय भएका तथा विपन्‍न वर्गको पहिचान गरी अभिलेख तयार गर्नु आवश्यक हुन आउँछ।

नेपालको खाद्यान्‍न उत्पादन तथा माग र आपूर्तिको विश्‍लेषण गरी बाह्‍य स्रोतबाट आयात गर्न, आन्तरिक उत्पादन वृद्धि गर्ने नीति/कार्यक्रम तर्फ ध्यान दिनु पनि आवश्यक छ। यसको लागि कृषि तथा पशुपंछी विकास मन्त्रालय, अर्थ मन्त्रालय, राष्ट्रिय योजना आयोग तथा उद्योग, वाणिज्य तथा आपूर्ति मन्त्रालय बीचको सहकार्य र समन्वयमा आम बृद्धि गरी यसलाई प्राथमिकताका साथ कार्यान्वयन गर्नुपर्दछ।

 सरकारबाट भएको बजार हस्तक्षेपले यस महिनाको खाद्यान्नको भाउ नियन्त्रण गर्न केही मद्दत मिलेको छ।तसर्थ भविष्यमा उक्त अनुसारको विकल्पको विकास गर्न सरकारी संस्थानहरूलाई पनि सक्षम तुल्याउनु पर्छ।तरकारी, फलफूल लगायत खाद्यान्‍नको सन्दर्भमा उत्पादन मूल्य भन्दा विचौलिया (Middleman) ले गर्दा चर्को मूल्यबृद्धि भएको पुष्टि हुन आएको छ।भाद्र महिनामा चामल, गोलभेँडा र प्याजको मूल्यमा बढी बृद्धि भएको पाईएको छ।यस्ता किसिमका प्रवृतिलाई निरुत्साहित गर्न व्यापारका विकल्पहरु संस्थान, सहकारी, व्यापारिक संजाल, साझेदारी जस्ता पद्धतिहरुको विकास गर्नु पनि आवश्यक छ।त्यस्तै मूल्यसूची नराख्‍ने पसलेलाई तत्काल दण्ड जरीवाना गर्ने ब्यवस्था अनुसार जरिवाना गर्नुपर्दछ भने निश्चित मूल्यको व्यवस्था गर्नका लागि थोक बिक्रेताहरूले उपभोक्ता संरक्षणमा ध्यान दिई चर्को मूल्य बृद्धि हुनबाट रोक्न सहयोग गर्नुपनि त्यतिकै अपरिहार्य छ।

यसरी बजारको मूल्य निर्धारण स्वतन्त्र अर्थ-व्यवस्थामा प्रतिस्पर्धाको आधारमा हुने भनिएपनि देशको प्रशासनिक संरचनाले त्यसको लागि नियमन कार्यलाई प्राथमिकताका साथ सम्पादन गरेमा अनियन्त्रित बजारलाई व्यवस्थित गर्न सकिन्छ।वाणिज्य, आपूर्ति तथा उपभोक्ता संरक्षण विभागलाई त्यस कार्यमा सरकारी निकाय तथा उपभोक्ता संघ/संगठनहरुको सहयोग अपरिहार्य रहेको छ।

**५. मूल्य नियण्त्रण गर्ने उपायहरूः**

बजारमा विभिन्न कारणवाट मूल्यमा परिवर्तन आउने भएपनि सामान्यतया मूल्य मा अधिक उतार चढाव हुनबाट रोक्न तथा असामान्य रुपमा हुने मूल्यवृद्धि तथा कालोबजारी हुन नदिई मूल्य नियन्त्रणका लागि नेपाल सरकारका तर्फबाट विभिन्न नीतिगत, कानूनी संस्थागत तथा व्यवहारिक व्यबस्था भएको छ, जसले गर्दा मूल्य नियन्त्रणमा सरकारको प्रत्यक्ष हस्तक्षेपकारी भूमिका प्रदान गरिरहेको अवस्थामा यसको अलावा देहायबमोकिमका उपायहरू अपनाउँदा अझै मूल्य नियन्त्रणलाई प्रभावकारी बनाउन सकिन्छ।

* वस्तुको उत्पादनलाई बढावा दिने।
* वितरणकारी तहहरू कम गर्ने।
* आपूर्ति व्यवस्थापन प्रभावकारी बनाउने।
* सिण्डिकेट/कार्टेलिङ्गको अन्त्य गरी स्वच्छ प्रतिस्पर्धी बजारको निर्माण गर्ने।
* नियमित बजार अनुगमन कार्य गर्ने।

**६. मूल्य तथ्याङ्कको महत्वः**

हरेक तथ्याङ्कको जस्तै मुल्य सम्बन्धी आधिकारीक तथ्याङ्कको पनि आफ्नै महत्व रहेको छ।मूल्य तथ्याङ्कको महत्वलाई निम्नानुसार उल्लेख गर्न सकिन्छः

* विभिन्‍न वस्तु वा सेवाहरूको मूल्यमा आएको आवधिक परिवर्तनलाई मापन गर्न,
* उपलब्ध वस्तु तथा सेवाहरूको अवस्था यकिन गरी व्यापारिक गतिविधिको व्यवस्थापन गर्न,
* मुद्राको क्रय शक्ति क्षमता (Purchasing Power of Parity) मापन गर्न,
* विगत र वर्तमानको तथ्याङ्कबाट भविष्यको मूल्य प्रणाली प्रक्षेपण गर्न,
* आर्थिक नीति निर्माण, योजना तर्जुमा, अनुगमन र मूल्याङ्कन गर्न,
* राष्ट्रिय तथा अन्तराष्ट्रिय रुपमा मूल्यको तुलनात्मक अध्ययन गर्न,
* बजार अनुगमनको क्षेत्र पहिचान गर्न, आदि।

यसरी समग्रमा भन्दा मूल्य तथ्याङ्कको आर्थिक क्षेत्रमा अत्यन्त महत्वपूर्ण भूमिका रहेको देखिन्छ। कुनै पनि मुलुकको आर्थिक गतिविधिलाई यसले सूचकको रुपमा दर्शाउने काम गरेको हुन्छ। यस अर्थमा पनि यसले कुनै पनि देशको अर्थ व्यवस्थाको नियमन र नियन्त्रणमा सहयोग गर्दछ।

**७. अत्यावश्यक वस्तुहरूको मासिक मूल्य समिक्षाः**

**७.१ अत्यावश्यक वस्तुहरुको औषत खुद्रा मूल्यको अवस्थाः**

वाणिज्य, आपूर्ति तथा उपभोक्ता संरक्षण विभागले उपत्यकाका विभिन्‍न स्थानबाट मासिक रुपमा मूल्य संकलन गर्दै आईरहेको छ। विभिन्‍न स्थानका मासिक मूल्यको आधारमा काठमाडौं उपत्यकाको मासिक औषत मूल्य निकालिन्छ। यसरी निकालिएको २०८० साल भाद्र महिनाकोमुख्य खाद्यवस्तुकोमासिक औषत मूल्य तलको तालिकामा प्रस्तुत गरिएको छ।

**तालिका नं. १: अत्यावश्यक वस्तुहरुको औषत खुद्रा मूल्य (रू. मा)**

| क्र.सं | विवरण | अधिकतम | न्यूनतम | परिवर्तन | औषत मूल्य रू |
| --- | --- | --- | --- | --- | --- |
| १ | मोटो चामल | 8५ | 6५ | 2० | ७० |
| २ | मसिनो चामल | 9४ | ८० | 14 | 86 |
| ३ | आँटा पिठो | ९० | 70 | २० | 8५ |
| ४ | मैदा पिठो | 80 | 57 | 23 | 64 |
| ५ | रहर दाल | 23५ | 1९० | 45 | 21५ |
| ६ | मसुरो दाल | 150 | 120 | 30 | 13५ |
| ७ | चना दाल | 120 | 95 | 25 | 113 |
| ८ | मास दाल | 220 | 174 | 46 | 190 |
| ९ | चीनी | 1१५ | १०० | १5 | १०५ |
| १० | तोरीको तेल | 280 | 210 | 70 | 229 |
| ११ | सनफ्लावरतेल | 270 | 200 | 70 | 208 |
| १२ | भटमास तेल | 220 | 195 | 25 | 200 |

स्रोतः बाणिज्य आपुर्ति तथा उपभोक्ता संरक्षण विभाग

**७.2 बाणिज्य विभाग र बाणिज्य कार्यालयरूबाट संकलित मूल्य तथ्यांकः**

 मासिक रुपमा वाणिज्य, आपूर्ति तथा उपभोक्ता संरक्षण विभाग तथा देशका विभिन्न शहरहरूमा रहेका पाँचवटा बाणिज्य कार्यालयहरूबाट २०८० साल भाद्र महिनामा संकलन गरिएको मासिक औषत अधिकतम खुद्रा मूल्य यसप्रकार रहेको छ।

**तालिका नं.2 :विभाग तथा वाणिज्य कार्यालयहरुबाट संकलित बजार मूल्य प्रतिकिलो रू**

| **वस्तुको नाम** | **धनगढी** | **विराटनगर** | **विरगंज** | **भैरहवा** | **नेपालगञ्ज** | **विभाग** |
| --- | --- | --- | --- | --- | --- | --- |
| जनरल सोनामन्सुली | 70 | 80 | 65 | 72 | ८० | 67 |
| स्टिम जिरामसिनो | 93 | ८२ | 80 | 92 | ८२ | 94 |
| जनरल जीरामसिनो | 90 |  | 74 | 84 | 80 | 85 |
| बास्मती | 190 | १४5 | 174 | 205 | १४२ | 150 |
| मोटा | 65 | ६० | 57.5 | 56 | ६० | 60 |
| मकै | 160 |  | 100 | 140 |  | 145 |
| गहूँ |  |  | 49 | 48 |  |  |
| आँटा | 62 | ७८ | 60 | 64 | ७८ | 88 |
| मैदा | 70 | ७४ | 63.75 | 70 | ७४ | 95 |
| सूजी | 90 | १०० | 68.75 | 100 | १०० | 55 |
| ताईचिन | 123 | १०० | 100 | 130 | १०० | 134 |
| पातलो |  | ८७ | 77.5 | 100 | ८७ | 90 |
| मसुरो(मसिनो) | 168 | १२५ | 152.5 | 140 | १२५ | 156 |
| मसुरो(मोटो) | 160 | १३० | 130 | 140 | १३० | 138 |
| मास | 208 | २०० | 172.5 | 160 | २०० | 188 |
| रहर पोलिस | 267 |  | 200 | 240 |  |  |
| रहरननपोलिस | 273 | २१० | 227.5 | 250 | २१० | 216 |
| मुंगीखोस्टा भएको | 176 | १६७ | 127.5 | 180 | १६७ | 156 |
| मुंगीखोस्टा नभएको | 200 | १७१ | 162.5 | 180 | १७१ | 160 |
| चना ठूलो | 130 |  | 110 | 120 |  | 150 |
| चना मझौला | 117 | ११० | 102.5 | 120 | ११० | 107 |
| सेतो केराउ | 140 | ११५ | 120 | 110 | ११५ | 155 |
| बोडी | 167 | १३८ | 153.8 | 190 | १३८ | 174 |
| राज्मा/सिमी | 240 | १७३ | 172.5 | 190 | १७३ | 297 |
| काउली चना | 220 | १९७ | 207.5 | 200 | १९७ | 245 |
| सानो केराउ | 180 |  | 150 |  |  | 177 |
| हरीयोकेराउ | 163 | ११४ | 135 | 130 | ११४ | 149 |
| भटमास | 140 | १८० | 155 | 190 | १७० | 170 |
| चिनी मोटो | 115 | ८5 | 85 | 100 | 90 | 105 |
| चिनी मसिनो | 115 |  | 85 | 100 |  |  105 |
| तोरी | 230 | २५२ | 215 | 280 | २५२ | 207 |
| भटमास | 200 | २०० | 200 | 200 | २०० |  204 |
| सूर्यमूखी | 213 | २०३ | 200 | 220 | २०३ | 209 |
| दुध गाईभैसी | 90 | ९१ | 100 | 110 | ९१ | 95 |
| दही | 140 | १६० | 157.5 | 180 | १६० | 190 |
| घ्यू | 1200 | ८५० | 1125 | 1200 | ८५० | 1190 |
| पनिर | 800 | ८२५ | 650 | 800 | ८२५ | 950 |
| आलु (रातो) | 47 | ५५ | 43.75 | 45 | ५५ | 50 |
| आलु (सेतो) | 35 | ५० | 62.5 | 45 | ५० | 50 |
| काऊली | 100 | १०० | 100 | 90 | १०० | 202 |
| जीरा | 1335 | १२5० | 1300 | 1300 | १२25 | 1430 |
| धनिया गेडा | 426 | 360 | 310 | 600 | 312 | 475 |
| प्याज | 75 | ७2 | 60 | 65 | ७8 | 80 |
| अदुवा | 287 | ३०० | 300 | 250 | ३०० | 265 |
| लसुन सुकेको | 230 | २५० | 210 | 300 | 270 | 285 |
| खुर्सानी सुकेको | 500 | ४७५ | 445 | 450 | 500 | 700 |
| खूर्सानी हरीयो | 140 | १०० | 100 | 150 | १०० | 160 |
| गोलभेँडा | 65 | १२० | 200 | 160 | १२० | 128 |
| अण्डा | 20 | २० | 14.25 | 17 | २० | 16 |
| खसी | 1000 | १०५० | 1100 | 1000 | १०५० | 1135 |
| बोईलर कुखुरा | 420 | ४०० | 320 | 420 | ४०० | 480 |
| केरा | 100 | ९७ | 95 | 120 | ९७ | 125 |
| अनार | 330 | ३१८ | 200 | 300 | ३१८ | 390 |
| स्याउ | 280 | ३२८ | 200 | 400 | ३२८ | 410 |
| सुन्तला | 170 | १८० |  |  | १८० | 300 |
| अंगुर |  | ३०० |  |  | ३०० |  |
| माछा (लोकल) | 400 | ४०० | 400 | 390 | ४०० |  |
| माछा (बाहिरको) | 320 | ३५० | 200 | 390 | ३५० |  |

स्रोतः वाणिज्य, आपूर्ति तथा उपभोक्ता संरक्षण विभाग र वाणिज्य कार्यालयहरू

**७.2.1 बिभिन्‍न स्थानबाट संकलित मासिक औषतमूल्यको तुलनात्मक अध्ययनः**

1. **चामल**

यस आ.व. २०८०/०८१ को भाद्र महिनामा वाणिज्य, आपूर्ति तथा उपभोक्ता संरक्षण विभाग तथा देशका विभिन्न शहरहरूमा रहेका पाँचवटा बाणिज्य कार्यालयहरूबाट संकलन गरिएको अत्यावश्यक खाद्य वस्तुहरु मध्ये चामलको मूल्यमा गरिएको तुलनात्मक स्तम्भ चित्र यसप्रकार रहेको छ।

**चित्र.नं १: चामलको औषत मूल्य प्रतिकिलो रू.**

****

1. **दाल**

यस आ.व. २०८०/०८१ को भाद्र महिनामा वाणिज्य, आपूर्ति तथा उपभोक्ता संरक्षण विभाग तथा देशका विभिन्न शहरहरूमा रहेका पाँचवटा बाणिज्य कार्यालयहरूबाट संकलन गरिएको अत्यावश्यक खाद्य वस्तुहरु मध्ये दालको मूल्यमा गरिएको तुलनात्मक स्तम्भ चित्र यसप्रकार रहेको छ।

**चित्र नं २ : दालको औषत मूल्यप्रतिकिलो रू. मा**

****

1. **गेडागुडी**

यस आ.व. २०८०/०८१ को भाद्र महिनामा वाणिज्य, आपूर्ति तथा उपभोक्ता संरक्षण विभाग तथा देशका विभिन्न शहरहरूमा रहेका पाँचवटा बाणिज्य कार्यालयहरूबाट संकलन गरिएको अत्यावश्यक खाद्य वस्तुहरु मध्ये गेडागुडीको मूल्यमा गरिएको तुलनात्मक स्तम्भ चित्र यसप्रकार रहेको छ।

**चित्र नं ३ गेडागुडीको औषत मूल्य प्रतिकिलो रू. मा**

****

1. **तरकारी/मसला**

यस आ.व. २०८०/०८१ को भाद्र महिनामा वाणिज्य, आपूर्ति तथा उपभोक्ता संरक्षण विभाग तथा देशका विभिन्न शहरहरूमा रहेका पाँचवटा बाणिज्य कार्यालयहरूबाट संकलन गरिएको अत्यावश्यक खाद्य वस्तुहरु मध्ये तरकारी/मसलाको मूल्यमा गरिएको तुलनात्मक स्तम्भ चित्र यसप्रकार रहेको छ।

**चित्र नं 4 तरकारी/मसलाको औषत मूल्य रू.मा**

****

1. **फलफूल**

यस आ.व. २०८०/०८१ को भाद्र महिनामा वाणिज्य, आपूर्ति तथा उपभोक्ता संरक्षण विभाग तथा देशका विभिन्न शहरहरूमा रहेका पाँचवटा बाणिज्य कार्यालयहरूबाट संकलन गरिएको अत्यावश्यक खाद्य वस्तुहरु मध्ये मुख्य फलफूलको मूल्यमा गरिएको तुलनात्मक स्तम्भ चित्र यसप्रकार रहेको छ।

**चित्र नं. 5 : फलफूलको औषत मूल्य रू. मा**

****

1. **माछा, मासु र अण्डा**

यस आ.व. २०८०/०८१ को भाद्र महिनामा वाणिज्य, आपूर्ति तथा उपभोक्ता संरक्षण विभाग तथा देशका विभिन्न शहरहरूमा रहेका पाँचवटा बाणिज्य कार्यालयहरूबाट संकलन गरिएको अत्यावश्यक खाद्य माछा, मासु र अण्डाको मूल्यमा गरिएको तुलनात्मक स्तम्भ चित्र यसप्रकार रहेको छ।

**चित्र नं. 6 : माछा, मासुको औषत मूल्य रू. मा**

****

1. **फलफूल तथा तरकारीको खुद्रा मूल्यको अवस्था**

कालिमाटी फलफूल तथा तरकारी बजार व्यवस्थापन समितिले हरेक दिन त्यस बजारको तरकारी तथा फलफूलको थोक तथा खुद्रा मूल्य प्रकाशन गर्ने गर्दछ। यस विभागले हरेक आईतबारको फलफूल तथा तरकारीको औषत मूल्यलाई यस मूल्य विश्लेषण प्रयोजनका लागि प्रयोग गरेको छ। समिक्षा अवधिको हरेक आईतबारको औषत मूल्य, अधिकतम मूल्य र न्यूनतम मूल्य तलको तालिकामा प्रस्तुत गरिएको छ।

**तालिका नं.३ : तरकारी तथा फलफूलको खुद्रा मूल्य(प्रतिकिलो रू.मा)**



****



स्रोतः kalimatimarket.gov.np/price

**८.१ समिक्षा अवधिमा उच्च मूल्य परिवर्तन भएका र स्थिर मूल्य कायम रहेका ५ तरकारी तथा फलफूल हरूः**

समिक्षाअवधिमा मूल्यमा अत्याधिक उतारचढाव आएका ५ तरकारी तथा फलफूलको न्यूनतम मूल्य, अधिकतम मूल्य परिवर्तनलाई तलको तालिकामा प्रस्तुत गरिएको छ।

**तालिका नं. ४ : मूल्यमा उच्च परिवर्तन भएका ५ तरकारी तथा फलफूलहरू**



**तालिका नं ५: मूल्य स्थिर रहेका ५ फलफूल तथा तरकारीहरु**



1. **खाद्यबस्तुहरूको थोक मूल्यको अवस्थाः**

नेपाल खाद्य किराना व्यबसायी संघ काठमाडौंले नियमित रुपमा यस विभागलाई खाद्य तथा किराना समानहरुको ग्रेड अनुसारको थोक मूल्यसूची उपलब्ध गराउने गर्दछ। सोही मूल्यको आधारमा भाद्र महिनाको मूल्य तलको तालिकामा प्रस्तुत गरिएको छ।

**तालिका नं. ५ खाद्य बस्तुहरूको थोक मूल्य (रू.मा)**

| **खाद्य बस्तुको नाम** | **ईकाई** | **१ नं** | **२ नं** | **३ नं** |
| --- | --- | --- | --- | --- |
| सोनाचामल(लोकल पुरानो) | (प्र ३०के.जी बोरा) | १९५० | १८५० | १७५० |
| सोना चामल (लोकल नयाँ) | (प्र.३०के.जी. बोरा) | १९०० | १८५० | १७५० |
| सोना चामलस्टिम पुरानो | (प्र.३०के.जी. बोरा) | २१०० | २०७५ | २००० |
| जिरा मसिनोनयाँ स्टिम | (प्र.२५के.जी. बोरा) | २००० | १९५० | १८५० |
| जिरा मसिनो (पुरानो) स्टिम | (प्र.२५के.जी. बोरा) | २२५० | २१५० | २१०० |
| लंगग्रेनचामल | (प्र.२०के.जी. बोरा) | ३२०० | ३१०० | ३००० |
| मुसुर दाल (विदेशी) | के.जी. | १३७ | १३२ | १२८ |
| मुसुर दाल (नेपाली) | के.जी. | १५५ | १५० | १४५ |
| मास दाल | के.जी. | २१० | २०५ | १९० |
| मुंगीखोस्टा | के.जी. | १७० | १६० | १५५ |
| मकै | के.जी. | १३५ | १३० | १२० |
| चना (विदेशी) | के.जी. | ११५ | ११० | १०५ |
| रहर दाल (पोलिस) | के.जी. | १९० | १८५ | १८० |
| रहर दाल (ननपोलिस) | के.जी. | २२० | २१० | २०० |
| सेतो भटमास (विदेशी) | के.जी. | १४५ | १३५ | १२५ |
| खैरो भटमास (लोकल) | के.जी. | १७० | १६५ | १३० |
| राजमा (छिर्के) | के.जी. | १३० | १२० | ११५ |
| राजमा (नेपाली) | के.जी. | २०० | १९५ | १८५ |
| चिउरा (मकवानपुरी) | (प्र.२०के.जी. बोरा) | १६५० | १६०० | १५७५ |
| चिनी | के.जी. | ९६ | ९५ |   |
| मैदा | (प्र.५०के.जी. बोरा) | ३००० | २९०० | २८५० |
| आँटा | (प्र.५०के.जी. बोरा) | ३००० | २९०० |   |

स्रोतः नेपाल खाद्य किराना व्यवसायी संघ, काठमाण्डौ

1. **खाद्य बस्तुहरूको खुद्रा मूल्यको अवस्थाः**

नेपाल खुद्रा व्यवसायी संघ काठमाडौं बाट नियमित रुपमा यस विभागलाई खाद्य तथा किराना समानहरूको ग्रेड अनुसारको खुद्रा मूल्य उपलब्ध हुने गर्दछ। सोही अनुसार भाद्र महिनाको मूल्य तलको तालिकामा प्रस्तुत गरिएको छ।

**तालिका नं.६: खाद्य वस्तुहरुको खुद्रा मूल्य (रू.मा)**

| **खाद्यबस्तुको नाम** | **भाद्र १ को मूल्य** | **भाद्र१५ को मूल्य** |
| --- | --- | --- |
| **१ नं** | **२ नं** | **१ नं** | **२ नं** |
| lqz'nLsf] kf]v/]nL rfdn–k|ltlsnf] | 105 |  | 95 |  |
| l:6d lh/f dl;gf rfdn–k|ltlsnf] | 95 | 90 | 85 | 80 |
| nË u|]g jf;dlt rfdn–k|ltlsnf] | 175 |  | 150 |  |
| l:6d ;f]gf rfdn–k|ltlsnf] |  |  | 58 |  |
| tfOlrg lrp/f–k|ltlsnf] | 160 |  | 150 |  |
| t/fO{{ tfOlrg lrp/f–k|ltlsnf] | 105 |  | 75 |  |
| d=kf=lrp/f–k|ltlsnf] | 95 |  |  |  |
| df; bfn–k|ltlsnf] | 215 | 200 | 185 | 165 |
| d'+uvf]:6f –k|ltlsnf] | 170 | 150 | 180 |  |
| d';'/–k|ltlsnf] | 170 | 155 | 175 |  |
| d'+u u]8f–k|ltlsnf] | 165 |  | 170 |  |
| d'+u 5f6f –k|ltlsnf] | 180 |  | 190 |  |
| /x/ bfn –k|ltlsnf] | 230 |  | 180 |  |
| /x/ bfn | 270 |  | 185 |  |
| rgfbfn –k|ltlsnf] | 130 | 125 | 130 |  |
| e'6]sf] tf]/Lsf] t]n–k|lt ln6/ | 360 |  | 400 |  |
| sf+rf] tf]/Lsf] t]n–k|lt ln6/ | 310 | 240 | 370 | 320 |
| e6df; t]n–k|lt ln6/ | 205 |  | 265 |  |
| ;gˆnfj/ t]n–k|lt ln6/ | 205 |  | 300 |  |
| 8fN8f Wo"–k|lt ln6/ | 210 |  | 300 |  |
| g]kfnLWo"–k|ltlsnf] | 1350 |  | 1200 |  |
| vf]/;fgL kfp8/–k|ltlsnf] | 550 |  | 500 |  |
| lh/f kfp8/–k|ltlsnf] | 1300 |  | 600 |  |
| wlgof kfp8/–k|ltlsnf] | 375 |  | 350 |  |
| a];f/ kfp8/–k|ltlsnf] | 350 |  | 350 |  |
| lrgL–k|ltlsnf] |  |  | 100 |  |
| ;]tf] e6df;–k|ltlsnf] | 245 | 150 | 180 |  |
| s}nf] e6df;–k|ltlsnf] | 210 |  | 180 |  |
| sfnf] e6df;–k|ltlsnf] | 260 |  | 300 |  |
| sfa'nrgf –k|ltlsnf] | 220 |  | 175 |  |
| df};dLrgf–k|ltlsnf] |  |  |  |  |
| c=km/d rgf–k|ltlsnf] |  |  |  |  |
| ;fgf] rgfk|ltlsnf] | 120 |  | 105 |  |
| ;]tf] s]/fp–k|ltlsnf] |  |  | 135 |  |
| xl/of] s]/fp–k|ltlsnf] |  |  | 135 | 130 |
| ;fgf] s]/fp–k|ltlsnf] | 225 | 145 | 200 | 150 |
| /fhdf–k|ltlsnf] | 240 |  | 210 |  |
| l5/sL /fhdf – k|ltlsnf] | 215 |  | 185 |  |
| ;]tf] l;dL–k|ltlsnf] | 220 |  | 220 | 190 |
| af]8L–k|ltlsnf] | 150 | 140 | 150 |  |
| d:of¨–k|ltlsnf] | 140 |  | 130 |  |
| s}nf] ltn–k|ltlsnf] | 350 |  | 300 |  |
| ;]tf] ltn–k|ltlsnf] | 430 |  | 300 |  |
| sfnf] ltn–k|ltlsnf] | 400 |  | 400 |  |
| ux'+–k|ltlsnf] | 65 |  | 65 |  |
| ds}–k|ltlsnf] | 55 | 50 | 55 |  |
| sf]bf]–k|ltlsnf] | 75 |  | 65 |  |
| hf}–k|ltlsnf] | 100 |  | 110 |  |
| d}bf–k|ltlsnf] | 75 | 70 | 70 |  |
| cf+6f–k|ltlsnf] | 70 |  | 65 |  |
| ;'hL–k|ltlsnf] | 110 |  | 100 |  |
| ds} lk7f]–k|ltlsnf] | 70 |  | 60 |  |
| rfdn lk7f] v;|f]–k|ltlsnf] | 85 |  | 65 |  |
| rfdn lk7f] dl;gf]–k|ltlsnf] | 160 |  | 130 |  |
| a];g–k|ltlsnf] | 200 |  | 200 |  |
| d:of}/f–k|lt lsnf] | 225 |  | 225 |  |
| lh/f k|ltlsnf] | 1250 |  | 500 |  |
| wlgof u]8f xl/of]–k|ltlsnf] | 275 |  | 280 |  |
| d]yL–k|ltlsnf] | 210 |  | 190 |  |
| Hjfgf]–k|ltlsnf] | 500 |  | 400 |  |
| uxt |  |  |  |  |
| sf+rf]] abfd–k|ltlsnf] | 260 |  | 230 |  |
| d'/nL ds}  | 160 |  | 125 |  |

स्रोतः नेपाल खुद्रा व्यवसायी संघ, काठमाण्डौ

1. **खाद्य वस्तुको मासिक औषत मूल्यको तुलना**

 बाणिज्य विभाग तथा वाणिज्य कार्यालयहरूबाटझ संकलित मूल्य अनुसार केही खाद्यवस्तुको मासिक औषत मूल्य रू. मा आएको परिवर्तन तलको तालिकामा प्रस्तुत गरिएको छ।

|  |  |  |  |  |  |
| --- | --- | --- | --- | --- | --- |
| **क्र.सं** | **वस्तुको नाम** | **ईकाई** | **श्रावण** | **भाद्र** | **परिवर्तन प्रतिशत** |
|
| १ | जनरल सोना मन्सुली | के.जी. | 75 | 71 | -4.3 |
| २ | स्टिम जिरा मसिनो | के.जी. | 86 | 87 | 1.0 |
| ३ | जनरल जीरा मसिनो | के.जी. | 47 | 57 | 19.4 |
| ४ | बास्मती चामल | के.जी. | 164 | 168 | 2.2 |
| ५ | मोटा चमल | के.जी. | 50 | 60 | 20.1 |
| ६ | आँटा | के.जी. | 73 | 72 | -1.5 |
| ७ | मैदा | के.जी. | 73 | 74 | 1.7 |
| ८ | मसुरो(मसिनो) | के.जी. | 117 | 144 | 23.3 |
| ९ | मसुरो(मोटो) | के.जी. | 139 | 138 | -0.7 |
| १० | मास दाल | के.जी. | 188 | 188 | -0.1 |
| ११ | रहर ननपोलिस | के.जी. | 232 | 231 | -0.5 |
| १२ | चिनी मोटो | के.जी. | 91 | 97 | 5.8 |
| १3 | तोरीको तेल | लिटर | 253 | 239 | -5.7 |
| १4 | भटमास तेल | लिटर | 168 | 201 | 19.2 |
| १5 | सूर्यमूखी तेल | लिटर | 210 | 208 | -0.9 |
| १6 | दुध गाई भैसी | लिटर | 89 | 96 | 8.5 |
| १7 | दही | लिटर | 165 | 165 | 0.0 |

स्रोतःवाणिज्य, आपूर्ति तथा उपभोक्ता संरक्षण विभाग

प्रस्तुत तालिका अनुसार गत महिनासँग तुलना गर्दा मुसुरो को दाल(मसिनो) मा अत्याधिक 23.3% मूल्यवृद्धि रहेको तोरीको तेलको मूल्यमा सबैभन्दा वढी 5.7% को गिरावट भएको तथा दहीको मूल्य स्थिर रहेको देखिन्छ।

1. **मूल्यलाई प्रभाव पार्ने अन्य तत्वहरुः**

मूल्य आफैमा परिवर्तनशील तत्व होईन। कुनै पनि वस्तुको मूल्यलाई मूख्यतः वस्तुको माग र आपूर्तिले प्रभाव पार्ने गर्दछ। माग र आपूर्तिको अतिरिक्त वस्तुको मूल्यलाई इन्धनको मूल्य, विदेशी मुद्रा विनिमय दर आदि तत्वहरूले प्रभाव पार्दछ। ती मध्ये समिक्षा अवधिमा पेट्रोलियम पदार्थको मूल्यमा भएको परिवर्तन तथा अमेरिकी डलरको विनिमय दरमा भएको परिवर्तनको बारे तल प्रस्तुत गरिएको छ।

**१२.१ पेट्रोलियम पदार्थको मूल्यमा भएको परिवर्तन**

` वस्तुको मूल्यलाई प्रभाव पार्ने तत्व मध्येको एक इन्धन अर्थात पेट्रोलियम पदार्थ हो। यस समिक्षा अवधिमा पेट्रोलिय पदार्थको मूल्यमा तिन पटक परिवर्तन भएको देखिन्छ। सो अवधिमा मूल्यमा भएको परिवर्तन तलको तालिकामा प्रस्तुत गरिएको छ।

**तालिका नं. ७: पेट्रोलियम पदार्थको मूल्य (रू.मा)**

| **मिति** | **पेट्रोल** | **डिजेल** | **मट्टितेल** | **ग्यास** | **एविएशन फ्यूल(ड्यूटी)** | **एविएशन फ्यूल (ड्यूटीफ्री)** |
| --- | --- | --- | --- | --- | --- | --- |
| साउन ३१ | १६४ | १४६ | १४६ | १७९० | १३६ | १०३५ |
| भदौ १५ | 182 | 170 | 170 | 1895 | 136 | 1035 |
| भदौ २९ | 183 | 173 | 173 | 1895 | 136 | 1035 |

स्रोतः www.noc.org.np/retailprice

**१२.२ अमेरिकी डलरको विनिमय दरमा भएको परिवर्तन**

मूल्यलाई प्रभाव पार्ने अर्को महत्वपूर्ण तत्वमा विदेशी मुद्रा विनिमय दर पनि एक हो। विदेशी मुद्राको तुलनामा नेपाली पैसा कति बलियो छ अर्थात विदेशी मुद्रा खरिद गर्न नेपाली कति रुपैयाँ खर्च गर्नुपर्ने अवस्था छ, सो कुराले मुख्यतः आयातित वस्तुको मूल्य घटबढ असर गर्दछ। समिक्षा अवधिको १ अमेरिकी डलरको विनिमय दर (खरिद तथा बिक्री दर) तलको तालिकामा प्रस्तुत गरिएको छ।

**तालिका नं. ८ एक अमेरीकी डलरको विनिमय दर (रू.मा)**

|  |  |  |
| --- | --- | --- |
| **मिति** | **खरिददर** | **बिक्रिदर** |
| भदौ ३ | 132.67 | 133.27 |
| भदौ १० | 131.94 | 132.54 |
| भदौ १७ | 131.94 | 132.54 |
| भदौ २४ | 132.42 | 133.02 |
| भदौ ३१ | 132.8 | 133.4 |

स्रोतःwww.nrb.org.np/forex

**चित्र नं 8: अमेरीकी विनिमय दरको उतार चढाव**

****

**12.3 उत्पादन लागत तथा पूँजीको लागत अवस्था**

यस महिनाको समिक्षा अवधिमा अमेरीकी डलरसँगको विनिमय दरमा बृद्धि भई नेपाली रुपैयाँको अवमूल्यन हुनु, नेपाल सरकारले तोकेको न्यूनतम पारिश्रमिक दरमा वृद्धिले गर्दा उत्पादन लागतमा वृद्धि भएको छ।त्यस्तै बैंकको ब्याजदरमा समेत वृद्धि भएको हुँदा उद्योगहरुको पूँजीको लागतमा हुने मुल्य वढेको देखिन्छ।

**12.4 समसामयिक घटनाक्रमहरू**

यसका अलवा, श्रावण-भाद्र-असोज महिनामा कृषिजन्य वस्तुको उत्पादन कम हुने भएकाले भण्डारण लागत लाग्ने हुन्छ।हालको समिक्षा अवधि चाडवाडको समयमा भएकोले वस्तुको माग वढी भई मूल्यमा वढोत्तरी भएको छ।

त्यस्तै रुस र युक्रेनमा भएको द्वन्दको प्रभाव समेत नेपानी बजारमा परेको देखिन्छ।यसले गर्दा आयातित खानेतेलको मूल्यमा प्रत्यक्ष वृद्धि भएको छ।साथै भारत सरकारले विभिन्न वस्तुमा लगाउने करको दरमा हुने परिवर्तन, २०२३ जुलाई २० को निर्यात प्रतिवन्धले समेत नेपाली बजारमा ठूलो प्रभाव पारेको देखिन्छ।

1. **सारांश**
* आ.व. २०८०/०८१ को भाद्र महिनामा संकलन गरिएका अत्यावश्यक वस्तुहरूको मूल्य सूचीको विश्लेषण गर्दा अधिकांश वस्तुमा सामान्य मूल्य वृद्धि भएको देखिन्छ।यस महिनामा भारतले वास्मती वाहेक अन्य प्रकृतिका चामलको नेपालमा निर्यात रोक लगाउने निर्णय गरेको कारण चामलको बजार मूल्यमा तथ्याङ्कीय आधारमा बढोत्तरी भएको देखिन्छ।
* यस महिनाको समिक्षा अवधिमा अधिकांश तरकारी तथा फलफूलको मूल्य वृद्धि भएको देखिन्छ।यसका साथै तरकारीको मूल्यमा स्थिरता कायम नरहेको पनि देखिन्छ अर्थात तरकारीको मूल्यमा उच्चउतार चढाव रहेको देखिन्छ। कम उत्पादन बढी बजार माग तथा भारतमा समेत गोलभेँडाको न्यून उत्पादन भई नेपालमा उत्पादित गोलभेडा भारतीय बजारमा निर्यातको कारण, मनसुनी बर्षाका कारण सडक मार्गको आवागमन समेत अवरुद्ध हुनु र उत्पादन हुने क्षेत्रहरु डुवानमा पर्नुको कारण पनि तरकारीको मूल्यमा वृद्धि भएको देखिन्छ।
* गोलभेँडाको मूल्यमा श्रावण महिनामा उच्च वृद्धि भएको छ।महिनाको पहिलो आईतबार औषत प्रतिकिलो रू. ८५ मूल्य रहेको गोलभेँडा ठूलो(नेपाली) महिनाको श्रावण अन्तिम आईतबारसम्म आईपुग्दा ६४% ले बृद्धि भई औषत प्रतिकिलो रू. १४० मा कारोबार भएकोमा यस महिनाको अन्तिम आईतवार सम्ममा घटेर रु. ५५ देखि रू.७५ प्रतिकिलोमा कारोवार भएको छ।
* त्यस्तै भदौ महिनामा भारतबाट आयात गरिने प्याजमा कर बृद्धि भएको कारणले गर्दा प्याजको मूल्यमा बढोत्तरी आउने देखिन्छ। भदौ १६ मा रू.७४ प्रतिकेजी पुगेको प्याजको मूल्य विभागको निरन्तर अनुगमन तथा कारवाहीको कारण उच्च मूल्यवृद्धिको विन्दुमा रहेको प्याजको मूल्य अपेक्षित रुपमा नियन्त्रणमा ल्याईएको छ।
* नेपाल खाद्य किराना व्यवसायी संघ काठमाडौंबाट प्राप्त तथ्याङ्क अनुसार चामल(सबै), दाल(मसुरो, मास, मुंगी, रहर), आटा, मैदा, गेडागुडी (हरियो केराउ, सेतो केराउ, भटमास) र चिनीको थोक मूल्यमा वृद्धि भएको देखिन्छ।
* नेपाल खुद्रा व्यापार संघ काठमाडौंबाट प्राप्त तथ्याङ्क अनुसार चामलको मूल्यमा भाद्र १ बाट भाद्र १५ सम्ममा केही घटेको देखिन्छ भने दालको मूल्यमा सामान्य वृद्धि भएको देखिन्छ। त्यसैगरी सबै प्रकारका खाने तेलको मूल्य उच्च बढेको छ भने सानो केराउ, बोडी र राज्माको मूल्य केही घटेकोमा बाहेक अन्य गेडागुडीको मूल्य पनि बढेकै देखिन्छ।
* खाद्यान्न वस्तुको उत्पादन गरेको अवधी देखि यस महिनामा भण्डारण गर्दा अन्न(Cereals) जन्य वस्तुहरू सुक्ने, तौल घट्ने, परजीविवाट नष्ट हुने तथा व्यवसायिक लागत पनि बढ्ने हुँदा सामान्य मूल्यबृद्धि हुने संभावना देखिन्छ।सामान्य मूल्य वृद्धि व्यवसायिक दृष्टिकोणबाट सापेक्षिक हुने भएतापनि उपभोक्ताको संरक्षणको हकमा विभागले प्रचलित कानूनको अधिनमा रही नियमित र प्रभावकारी अनुगमन गर्नुपर्ने हुन्छ।
* मूल्यलाई प्रभाव पार्ने तत्वहरू मध्ये पेट्रोलियम पदार्थको मूल्य अध्ययन गर्दा यस महिना डिजेल पेट्रोल र मट्टितेलको मूल्य घटेको, एल.पी. ग्यासको मूल्य बढेको तथा एविएशन टर्वाईन फ्यूलको मूल्य यथावत रहेको देखिएको हुँदा वस्तुको ढुवानीमा सामान्य प्रभाव परेको देखिन्छ।
* मूल्यलाई प्रभाव पार्ने अर्को तत्वमा विदेशी मुद्राको विनिमय पनि एक हो। यस महिना अवधिमा अमेरिकी डलरको मूल्य तुलनात्मक रुपमा बढेको देखिन्छ।यस महिनाको सुरुवातमा १ अमेरिकी डलरको मूल्य बराबर बिक्रि दर रू. १३3.2७ रहेकोमा अन्तमा बिक्रि दर रु. १३३.40 पुगेको देखिन्छ।विदेशी मुद्राको विनिमय दरमा वृद्धिहुँदा प्रतीतपत्र जारी गरी तेस्रो मुलुकबाट अत्यावश्यक खाद्यान्न तथा अन्य वस्तुहरुको आयात मुल्यमा उतारचढाव आई लागत बढ्न सक्ने हुन्छ।फलस्वरुप वस्तुको खरिद लागत बढ्न गई उपभोक्ताले मूल्यवृद्धिको सामना गर्नुपर्ने अवस्था सृजना भएको छ।
1. **मूल्य विश्लेषणको आधारमा वाणिज्य, आपूर्ति तथा उपभोक्ता संसक्षण विभागले चाल्नुपर्ने कदमहरूः**

बजारमूल्य मा हुने अत्याधिक उतार चढाव तथा कालोबजारी नियन्त्रणका लागि वाणिज्य, आपूर्ति तथा उपभोक्ता संरक्षण विभागले साथै सरोकारवालाहरूले देहायका कदमहरू अवलम्बन गर्दा मूल्य नियन्त्रण तथा उपभोक्ता संरक्षण थप प्रभावकारी हुने देखिन्छ।

* उपभोक्ता संरक्षण सम्बन्धी प्रचलित ‌ऐन, नियम, निर्देशिकाहरुको प्रभावकारी कार्यान्वयन गर्ने,
* बजार अनुगमन सघन, नियमित, प्रभावकारी एवं प्रदर्शनीय प्रभाव पार्नेगरी सम्पादन गर्ने,
* पैठारी, उत्पादन तथा विक्री वितरण गरिने हरेक वस्तुमा अधिकतम खुद्रा मूल्य (MRP)अनिवार्य अंकित गर्ने,
* सिन्डिकेट, कार्टेलिङ, कालोबजारी जस्ता अपराध माथि शुन्य सहनशीलता अपनाई तुरुन्त कारवाहिको दायरामा ल्याई स्वच्छ, मर्यादित र उपभोक्तामैत्री बजार स्थापना गर्ने,
* पैठारीकर्ता, उत्पादक, वितरक तथा उपभोक्ता सबैले आ-आफ्नो कर्तव्य, दायित्व र अधिकारको परिपालना गर्ने,
* आम उपभोक्ताहरुमा उपभोक्ता संरक्षण र अधिकारको विषयमा सचेतना फैलाउन विविध चेतनामूलक कार्यक्रम संचालन गर्ने,
* विभागले आपूर्ति व्यवस्थापनको सूचना चुस्त, दुरुस्त राख्न सूचना प्रविधिको महत्तम उपयोग गर्ने,
* बजारको तह तथा वितरणका तहहरू निर्धारण गर्ने, तहहरूलाई यथासम्भव घटाउने,
* वस्तुको आयातमा निर्भर हुनुपर्ने वर्तमान अवस्थालाई न्यून गर्न उत्पादनमा जोड दिने,
* उपभोक्ता संरक्षणका क्षेत्रमा कार्य गर्ने संघ संस्था, उद्योगी व्यवसायी, वितरक र विभागबीच निरन्तर समन्वय, सहकार्य र अन्तरक्रिया गरी बजारलाई स्वच्छ, मर्यादित र मूल्य नियन्त्रण गर्न एकिवद्ध भएर कार्य गर्ने,
* तथ्यांकहरू नियमित संकलन, तथ्यांकको वैधता परिक्षण, प्रशोधन गरि नियमित रुपमा प्रकाशन गर्ने, उपभोक्तालाई सूसुचित गराउने तथा तथ्यमा आधारित नीति निर्माणलाई जोड दिने,
* उपभोक्ता संरक्षणसंग सम्बन्धित सवै सरकारी निकायहरुको नियमित समन्वय, छलफल र बैठक गरि कृतिम अभाव, मूल्य वृद्धि, न्यून विजकीकरण, कालोबजारी नियन्त्रण लगायतका कार्य नियन्त्रण गर्न सहकार्य गर्ने।

**सन्दर्भग्रन्थ सूची**

* अत्यावश्यक वस्तुहरुको चौमासिक मूल्य विश्लेषण, दोस्रो चौमासिक २०७९/०८०, वाणिज्य आपूर्ति तथा उपभोक्ता संरक्षण विभाग बबरमहल, काठमाडौं।
* उपभोक्ता संरक्षण ऐन, २०७५ तथा उपभोक्ता संरक्षण नियमावली, २०७६।
* बजार अनुगमन निर्देशिका, २०७९, उद्योग, वाणिज्य तथा आपूर्ति मन्त्रालय, सिंहदरबार, काठमाडौं।
* <https://kalimatimarket.gov.np/price>
* <https://www.nrb.org.np/forex/>
* [www.noc.org.np/retailprice](http://www.noc.org.np/retailprice)
* [www.kbsnepal.org.np](http://www.kbsnepal.org.np)
* <http://www.dairydev.com.np/>